
110 DR.30.10.2013 

 

bagi menampung defisit ini kerajaan perlu membuat pinjaman untuk membiayai 
perbelanjaan pembangunan.  Dalam jangka masa yang panjang pinjaman ini kalau terlalu 
banyak ia tidak akan memberikan kesan yang baik atau tidak sihat kepada pembangunan 
ekonomi negara.   

Sebenarnya sistem percukaian Malaysia mempunyai asas yang sempit kerana 
kebergantungan yang keterlaluan kepada cukai pendapatan individu dan korporat.  
Sekiranya keuntungan syarikat berkurangan maknanya jumlah hasil kutipan pendapatan 
juga berkurangan dan keadaan ini akan memberikan tekanan kepada hasil kerajaan.  
Rakyat hanya menyedari bahawa cukai pendapatan yang dibayar terus kepada kerajaan 
tanpa disedari dan bahawa kita juga membayar cukai yang dimaksudkan terus dalam harga 
barangan dan perkhidmatan seperti pembelian kereta, pakaian, makanan, lain-lain  
barangan dan perkhidmatan yang melibatkan pengguna. 

 Pelaksanaan GST akan membolehkan kerajaan menurunkan kadar cukai 
pendapatan individu dan korporat dan menjadikan Malaysia lebih berdaya saing untuk 
menarik pelabur asing.  Kadar cukai korporat di Malaysia kini adalah 25% iaitu lebih tinggi 
berbanding dengan Singapura di kadar 17% dan Hong Kong pada kadar 16.5%.  
Sebenarnya dalam pembentangan Bajet 2013 yang lepas Yang Amat Berhormat Dato' Sri 
Mohd. Najib bin Tun Abdul Razak sudah memberikan gambaran bahawa kerajaan akan 
melaksanakan sistem percukaian baru dalam memastikan ekonomi negara terus berdaya 
saing.   

Rakyat juga perlu sedar bahawa pelaksanaan GST tidak akan melibatkan 
kenaikan harga mendadak.  Ini adalah kerana GST akan menjadikan sistem percukaian 
negara lebih berkesan, saksama, efisien dan telus.  Sekali gus mengelakkan berlakunya 
cukai terselindung dan cukai bertindih.  Kaedah GST ini mempunyai banyak kelebihan 
berbanding dengan cukai jualan dan perkhidmatan iaitu SST yang diamalkan pada masa 
ini.  Pelaksanaan GST akan meningkatkan jumlah hasil kutipan kerajaan dan seterusnya 
membolehkan lebih banyak projek pembangunan dilaksanakan.   

Pada masa ini kebergantungan kepada sumber hasil berdasarkan petroleum 
seperti cukai pendapatan petroleum, duti eksport, dividen dan lain-lain adalah tinggi iaitu 
kira-kira 40% daripada jumlah  hasil kerajaan.  Kita juga tidak boleh membelanjakan duit 
Petronas tanpa berhemah kerana ini juga merupakan hasil yang kita boleh simpan untuk 
kegunaan anak-anak dan cucu-cucu kita pada masa akan datang.   

 Masalahnya di Malaysia persepsi lebih diterima daripada fakta.  Atas sebab itu 
rakyat termakan dengan putar belit pembangkang bahawa kegagalan kerajaan untuk 
menguruskan cukai yang dikutip oleh Petronas dengan telus serta berlaku banyak 
pembaziran dalam projek kerajaan adalah sebab utama mengapa GST tidak boleh 
dilaksanakan.  Bagi pembangkang jika duit daripada Petronas diurus tadbir dengan baik, ia 
akan terus dapat menampung perbelanjaan kerajaan.  Sedangkan pada hakikatnya konsep 
itu juga salah sama sekali.   

Kebergantungan kerajaan terhadap Petronas sebenarnya merupakan keadaan 
yang kurang sihat kerana Malaysia tidak boleh bergantung selama-lamanya kepada sumber 
pendapatan seperti petroleum yang akan susut sekiranya digunakan dengan kadar yang 
cepat.  Semua pakar ekonomi dalam percukaian negara bersepakat bahawa GST adalah 
struktur cukai yang terbaik bagi terus membolehkan kerajaan membangunkan negara 
dengan lebih berkesan.  Walaupun banyak artikel dan ulasan positif telah diberikan 
terhadap sistem ini, ia tetap telah gagal atau susah untuk mengubah persepsi rakyat  
bahawa GST akan membebankan mereka.   

 Melalui pelaksanaan sistem GST ini, Kastam Diraja Malaysia serta Lembaga Hasil 
Dalam Negeri juga akan dapat mengutip cukai dengan lebih efisien dan juga dengan 
berkesan.  Ia disebabkan dalam pelaksanaan GST terhadap satu sistem yang dinamakan 
set off di mana setiap lapisan pengeluaran produk atau perkhidmatan yang dikenakan cukai 
akan ditolak semula oleh  lapisan yang berikutnya.  Sebagai contoh di peringkat pengilang, 
GST yang dikutip adalah RM4 sekiranya kadar GST yang dikenakan sebanyak 4%.  
Sekiranya pemborong mengenakan margin keuntungan sebanyak 20% maka nilai 



bagi menampung defisit ini kerajaan perlu membuat pinjaman untuk membiayai perbelanjaan pembangunan. Dalam jangka masa yang panjang pinjaman ini kalau terlalu banyak ia tidak akan memberikan kesan yang baik atau tidak sihat kepada pembangunan ekonomi negara. Sebenarnya sistem percukaian Malaysia mempunyai asas yang sempit kerana kebergantungan yang keterlaluan kepada cukai pendapatan individu dan korporat. Sekiranya keuntungan syarikat berkurangan maknanya jumlah hasil kutipan pendapatan juga berkurangan dan keadaan ini akan memberikan tekanan kepada hasil kerajaan. Rakyat hanya menyedari bahawa cukai pendapatan yang dibayar terus kepada kerajaan tanpa disedari dan bahawa kita juga membayar cukai yang dimaksudkan terus dalam harga barangan dan perkhidmatan seperti pembelian kereta, pakaian, makanan, lain-lain barangan dan perkhidmatan yang melibatkan pengguna. Pelaksanaan GST akan membolehkan kerajaan menurunkan kadar cukai pendapatan individu dan korporat dan menjadikan Malaysia lebih berdaya saing untuk menarik pelabur asing. Kadar cukai korporat di Malaysia kini adalah 25% iaitu lebih tinggi berbanding dengan Singapura di kadar 17% dan Hong Kong pada kadar 16.5%. Sebenarnya dalam pembentangan Bajet 2013 yang lepas Yang Amat Berhormat Dato' Sri Mohd. Najib bin Tun Abdul Razak sudah memberikan gambaran bahawa kerajaan akan melaksanakan sistem percukaian baru dalam memastikan ekonomi negara terus berdaya saing. Rakyat juga perlu sedar bahawa pelaksanaan GST tidak akan melibatkan kenaikan harga mendadak. Ini adalah kerana GST akan menjadikan sistem percukaian negara lebih berkesan, saksama, efisien dan telus. Sekali gus mengelakkan berlakunya cukai terselindung dan cukai bertindih. Kaedah GST ini mempunyai banyak kelebihan berbanding dengan cukai jualan dan perkhidmatan iaitu SST yang diamalkan pada masa ini. Pelaksanaan GST akan meningkatkan jumlah hasil kutipan kerajaan dan seterusnya membolehkan lebih banyak projek pembangunan dilaksanakan. Pada masa ini kebergantungan kepada sumber hasil berdasarkan petroleum seperti cukai pendapatan petroleum, duti eksport, dividen dan lain-lain adalah tinggi iaitu kira-kira 40% daripada jumlah hasil kerajaan. Kita juga tidak boleh membelanjakan duit Petronas tanpa berhemah kerana ini juga merupakan hasil yang kita boleh simpan untuk kegunaan anak-anak dan cucu-cucu kita pada masa akan datang. Masalahnya di Malaysia persepsi lebih diterima daripada fakta. Atas sebab itu rakyat termakan dengan putar belit pembangkang bahawa kegagalan kerajaan untuk menguruskan cukai yang dikutip oleh Petronas dengan telus serta berlaku banyak pembaziran dalam projek kerajaan adalah sebab utama mengapa GST tidak boleh dilaksanakan. Bagi pembangkang jika duit daripada Petronas diurus tadbir dengan baik, ia akan terus dapat menampung perbelanjaan kerajaan. Sedangkan pada hakikatnya konsep itu juga salah sama sekali. Kebergantungan kerajaan terhadap Petronas sebenarnya merupakan keadaan yang kurang sihat kerana Malaysia tidak boleh bergantung selama-lamanya kepada sumber pendapatan seperti petroleum yang akan susut sekiranya digunakan dengan kadar yang cepat. Semua pakar ekonomi dalam percukaian negara bersepakat bahawa GST adalah struktur cukai yang terbaik bagi terus membolehkan kerajaan membangunkan negara dengan lebih berkesan. Walaupun banyak artikel dan ulasan positif telah diberikan terhadap sistem ini, ia tetap telah gagal atau susah untuk mengubah persepsi rakyat bahawa GST akan membebankan mereka. Melalui pelaksanaan sistem GST ini, Kastam Diraja Malaysia serta Lembaga Hasil Dalam Negeri juga akan dapat mengutip cukai dengan lebih efisien dan juga dengan berkesan. Ia disebabkan dalam pelaksanaan GST terhadap satu sistem yang dinamakan set off di mana setiap lapisan pengeluaran produk atau perkhidmatan yang dikenakan cukai akan ditolak semula oleh lapisan yang berikutnya. Sebagai contoh di peringkat pengilang, GST yang dikutip adalah RM4 sekiranya kadar GST yang dikenakan sebanyak 4%. Sekiranya pemborong mengenakan margin keuntungan sebanyak 20% maka nilai.